Toshkent metrosida Rossiyadan keltirilgan yangi poyezdlar harakatlana boshladi

Toshkent metropolitenida o‘tgan haftada keltirilgan va taqdim etilgan yangi metro poyezdlari poytaxt ahli va mehmonlariga xizmat qilishni boshladi, deya xabar bermoqda “O‘zbekiston temir yo‘llari”.

Ma’lum qilinishicha, yangi poyezdlarining sozlash ishlari yakunlangach, eng ko‘p yo‘lovchilar oqimiga ega bo‘lgan Chilonzor yo‘nalishida uchta harakat tarkibi o‘z ishini boshladi. Qolgan yana ikkita metro poyezdi yaqin orada ushbu yo‘nalishda aholi xizmatida harakatlanadi.
Ta’kidlashicha, endi Chilonzor yo‘nalishida ertalabki tig‘iz vaqtda soat 7:30 dan 9:00 gacha poyezdlar orasidagi interval 3 daqiqani va kechki tig‘iz vaqtda 16:30 dan 19:30 gacha 4 daqiqani tashkil etmoqda.